După mai bine de nouă ani de procese întârziate, cei 25 de oameni acuzați că au traficat aproape 200 de copii din Țăndărei în Marea Britanie sunt liberi ca pasărea cerului.

Judecatorul Daniel Ursulescu, de la Curtea de Apel Târgu Mureș, a dispus achitarea în temeiul art. 16 alin 1 lit.a din Codul de Procedură Penală – „fapta nu exista”.

Mai mult, inculpații vor cere daune la CEDO pentru lunile în care au stat în arest preventiv și pentru cheltuielile de judecata, a declarat avocata Lorena Maria Cretescu.

Urmărește cel mai nou VIDEO Știri VIDEO | Incidente în ziua alegerilor locale în București

În luna februarie, toţi inculpații au fost achitaţi în primă instanță, sau judecătorii au constatat că faptele s-au prescris după ce procesul a fost tergiversat vreme de 9 ani, dintre care 6 numai la Tribunalul Harghita, unde au fost 53 de termene.

Povestea dosarului Țăndărei

Cazul Ţăndărei a explodat în 2010, imaginile cu mascaţii cu berbece care spargeau uşile palatelor din Ţăndărei în căutare de traficanţi de copii fiind difuzate de mai multe posturi TV internaționale.

Era primul caz de trafic de minori investigat de poliţiştii români şi englezi, fiind cercetată traficarea a 181 de copii romi în Marea Britanie, unde erau folosiţi la cerşetorie şi furturi.

Recomandări Primarul demis după Colectiv e unul dintre cei cu mari șanse! Piedone din Sectorul 5 a fost condamnat la 8 ani și 6 luni de închisoare în primă instanță!

”Racolarea minorilor se realiza din mediul comunităţilor rome sărace, membrii grupării ocupându-se de cazarea şi transportul acestora, procurarea documentelor de călătorie şi a banilor necesari, precum şi de organizarea şi supravegherea activităţii infracţionale din Marea Britanie şi gestionarea sumelor de bani obţinute din exploatarea victimelor”, precizau procurorii.

În Anglia, 120 de traficanţi au fost prinşi şi arestați, în timp ce la noi, o parte dintre cei 26 de oameni arestaţi şi puşi sub acuzare au fost eliberaţi după câteva luni.

În iulie 2010, procurorii DIICOT au finalizat cercetările şi „au dispus trimiterea în judecată a 26 de inculpaţi, dintre care 18 în stare de arest preventiv”.

Printre acuzații: de trafic de minori, spălare de bani, constituire a unui grup infracţional organizat şi deţinerea fără drept de arme de foc.

Recomandări EXIT POLL București ora 21.00. Nicușor Dan, victorie clară la Primăria Capitalei conform primelor sondaje, cu 47,2% din voturi. PSD ar fi pierdut 5 primării de sector

Dosarul a fost trimis spre competentă soluţionare Tribunalului Harghita, urmare a deciziei pronunţate de Înalta Curte de Casaţie şi Justiţie.

În 2011, Tribunalul Harghita a dispus restituirea cauzei la parchet în vederea refacerii urmăririi penale. Parchetul a refăcut rechizitoriul, apoi, în 2012, Tribunalul a dispus iarăși restituirea dosarului la procurori.

Procesul a început așadar abia în 2013.

În 2014, Parchetul a solicitat schimbarea încadrării juridice a faptelor reţinute în sarcina inculpaţilor.

Apoi, cercetarea judecătorească a durat cinci ani.

Ulterior, Tribunalul Harghita „a admis cererea de schimbare a încadrării juridice a faptelor” pentru toţi inculpaţii.

Astfel, s-a trecut de la pedeapsa cu închisoarea de la 5 la 20 de ani pentru „constituire a unui grup de criminalitate organizată” (art. 7 din Legea specială nr. 39/2003) la pedeapsa cu închisoarea de la unu la 5 ani (art. 367 din Codul Penal).

Recomandări Reportaj din comuna din Călărași în care un candidat vrea să folosească banii „în detrimentul oamenilor”, iar viceprimarul și-a plimbat calul pe post de panou electoral: “Să nu se mai umble cu furăciuni”

Raportat la cuantumul pedepsei, termenul de prescriere a faptelor s-a micşorat, iar inculpaţii au fost achitaţi. Decizia a fost una surprinzătoare.

La începutul anului, Libertatea dezvăluia că polițiștii luau mită de la traficanții de copii și că precizarea apărea chiar în motivarea Tribunalului Harghita, instanța care a decis achitarea inculpaților.

DIICOT și unul dintre inculpaţi au făcut apel.

În ciuda blândeții instanței din România, dosarul Ţăndărei a schimbat chiar și legislaţia europeană, după prezentarea cazului în Parlamentul European, în 2011.

Atunci, Uniunea Europeană (UE) a adoptat o directivă care a redefinit exploatarea copiilor la cerşit şi furat ca fiind o formă de muncă forţată, de sclavie, potrivit sursei citate. Directiva a fost adoptată de toate statele membre, prin urmare şi de România.

Bernie Gravett, polițistul britanic care a coordonat cazul „Țăndărei” în Marea Britanie, a trimis, pentru cititorii Libertatea, imagini care arată cum erau exploatați copiii romi pe străzile din Anglia, dar și cum erau ținuți în condiții mizerabile.

El a dorit să arate cititorilor Libertatea cum a fost pregătit cazul în Marea Britanie și a trimis un film în care arată probele șocante adunate. Acest film este folosit acum de inspectorul Gravett, care acum se ocupă de pregătirea oamenilor legii în combaterea traficului de persoane, ca exemplu pentru a arăta cum se face o urmărire a suspecților.

VEZI AICI probele zdrobitoare din cazul „Țăndărei”, trimise de polițistul care a coordonat operațiunea în UK! (VIDEO).

Citeşte şi:

120 de condamnați în Anglia, niciunul în România! Același procuror DIICOT care nu i-a cercetat pe colonelul SRI Predoiu, fratele șefului SIE, și pe ceilalți ofițeri din dosarul de trafic de minore „Shanghai” a ratat toți inculpații în „Academia de Trafic de Minori Țăndărei”!

VIDEO/ Cum s-a făcut de râs justiția din România! Imaginile complete ale perchezițiilor DIICOT din Țăndărei, 2010: elicoptere, 120 polițiști, 200 jandarmi, oameni ridicați din pat, bani și AK-47 confiscate. Finalul: toți interlopii au scăpat în primă instanță

Polițiștii luau mită de la traficanții de copii din Țăndărei! Dezvăluirea apare în motivarea Tribunalului Harghita, instanța care a decis achitarea inculpaților

Dosarul „Țăndărei”, simbolul unei Românii unde mafioții capătă tot mai multă putere. Polițist: „România, o țară unde infractorii ne sfidează de la bere!”

Scrisoarea tulburătoare și imagini cu bebeluși scoși la cerșit, trimise de ofițerul de poliție care a coordonat operațiunea „Țăndărei” în UK: „E o perioadă tristă pentru Justiția din România”

PARTENERI - GSP.RO Prima zi, primul scandal la Roland Garros! Azarenka a plecat de pe teren: „Voi glumiți, nu? Ce facem aici?”

PARTENERI - PLAYTECH Primele rezultate exit-poll sunt aici! Ce s-a întâmplat cu Gabriela Firea! Răsturnare de situație

HOROSCOP Horoscop 27 septembrie 2020. Balanțele au parte de un context avantajos pentru a renunța rapid la planurile păguboase

Scoala9.ro EDUCAȚIA ÎN LUME. Protestul „nu contează cât de lung am părul” al elevilor thailandezi